
Šakių rajono savivaldybė administracijos 
direktoriaus 2018 m. kovo     d. 
įsakymu Nr. AT-

ŠVIETIMO, SPORTO IR JAUNIMO REIKALŲ SKYRIAUS VEDĖJO
PAREIGYBĖS APRAŠYMAS

    I. PAREIGYBĖS CHARAKTERISTIKA

           1. Švietimo, sporto ir jaunimo reikalų skyriaus vedėjas yra karjeros valstybės tarnautojas.
           2. Lygis  − A.
           3. Kategorija – 13.
                                                                  II. PASKIRTIS

            4. Švietimo, sporto ir jaunimo reikalų skyriaus vedėjo pareigybė reikalinga organizuoti, koordinuoti ir kontroliuoti Švietimo, sporto ir jaunimo reikalų skyriaus darbą, kad būtų užtikrintas jo nuostatuose numatytų uždavinių ir funkcijų vykdymas, siekti kuo efektyvesnės savivaldybės mokyklų bei pagalbos mokiniui, mokytojui ir mokyklai įstaigų  švietimo veiklos ir švietimo pagalbos, švietimo organizavimo bei mokyklų vadybinės ir pedagoginės veiklos vidaus ir išorės audito, mokyklų akreditacijos.

III. VEIKLOS  SRITIS

           5. Šias pareigas einančio valstybės tarnautojo veiklos sritis – švietimo veiklos organizavimas. 

IV. SPECIALIEJI REIKALAVIMAI ŠIAS PAREIGAS EINANČIAM
VALSTYBĖS TARNAUTOJUI

6. Valstybės tarnautojas, einantis šias pareigas, turi atitikti šiuos specialiuosius reikalavimus:
6.1. turėti aukštąjį universitetinį arba jam prilygintą  išsilavinimą;
            6.2.  turėti ne mažesnį kaip trejų metų pedagoginio, vadybinio darbo stažą;
6.3. būti susipažinusiam ir išmanyti Lietuvos Respublikos Konstituciją ir įstatymus, Lietuvos Respublikos Vyriausybės nutarimus, Švietimo ir mokslo ministerijos teisės aktus bei kitų institucijų teisės aktus, reglamentuojančius švietimą, viešąjį administravimą, vietos savivaldą, valstybės tarnybą, darbo santykių reguliavimą, sugebėti jais vadovautis; 
[bookmark: _GoBack]6.4. turės atitikti teisės aktuose nustatytus reikalavimus, būtinus išduodant asmens patikimumo pažymėjimą, leidimą dirbti ar susipažinti su įslaptinta informacija, žymima slaptumo žyma „Slaptai“;

            6.5. mokėti rengti savivaldybės institucijų sprendimų, potvarkių ir įsakymų projektus, kitus vidaus tvarkomuosius organizacinius dokumentus;
            6.6. mokėti dirbti MS Office kompiuterinėmis programomis ir Internet Explorer naršykle.
            
V. ŠIAS PAREIGAS EINANČIO VALSTYBĖS TARNAUTOJO FUNKCIJOS


          7. Šias pareigas einantis valstybės tarnautojas vykdo šias funkcijas:
         7.1. vadovauja Švietimo, sporto ir jaunimo reikalų skyriui, koordinuoja bei kontroliuoja  mokyklų ir kitų švietimo įstaigų bei  pagalbos mokiniui, mokytojui ir mokyklai įstaigų vadybinę veiklą pagal savivaldybės tarybos ir administracijos direktoriaus nustatytą kompetenciją, užtikrina demokratinį savivaldybės mokyklų valdymą;
         7.2. organizuoja valstybinės ir savivaldybės švietimo politikos įgyvendinimą savivaldybės mokyklose ir kitose švietimo įstaigose, užtikrina jų priežiūrą pagal Švietimo ir mokslo ministro patvirtintus mokyklos veiklos priežiūros nuostatus ir nustatytą mokyklų vadybinės ir pedagoginės veiklos vidaus ir išorės audito metodiką;
         7.3. analizuoja, kaip tenkinami vaikų ir suaugusiųjų asmenų švietimo poreikiai rajono savivaldybės teritorijoje pagal Lietuvos Respublikos Švietimo įstatymo savivaldybių institucijoms nustatytą kompetenciją ir vertina švietimo būklę; 
         7.4. dalyvauja rengiant rajono savivaldybės biudžeto projektą švietimo programoms įgyvendinti;
         7.5. teikia rajono savivaldybės tarybai pasiūlymus dėl sąlygų vykdyti vaikų privalomąjį švietimą sudarymo, prieinamo visuotinio švietimo, mokyklų tinklo formavimo pagal Lietuvos Respublikos Švietimo įstatymo savivaldybių institucijoms nustatytą kompetenciją;
         7.6. teikia visuomenei informaciją apie rajono savivaldybės teritorijoje veikiančias švietimo įstaigas, jų programas ir mokymosi formas;
          7.7. organizuoja švietimo stebėseną, vadovaujantis švietimo ir mokslo ministro patvirtintais švietimo stebėsenos rodikliais ir jo nustatyta tvarka;
          7.8. konsultuoja švietimo įstaigų vadovus ir įstaigų bendruomenes ugdymo proceso organizavimo klausimais;
          7.9. organizuoja rajono savivaldybės švietimo įstaigų vadovų atestavimą švietimo ir mokslo ministro nustatyta tvarka;
          7.10. rengia savivaldybės tarybos sprendimų, mero potvarkių ir savivaldybės administracijos direktoriaus įsakymų projektus švietimo klausimais;
          7.11. nagrinėja piliečių pareiškimus, pasiūlymus ir skundus švietimo organizavimo klausimais; 
          7.12. vykdo įstatymais ir kitais teisės aktais, savivaldybės tarybos sprendimais, mero potvarkiais, administracijos direktoriaus įsakymais pavestas funkcijas pagal Švietimo, sporto ir jaunimo reikalų skyriaus kompetenciją;
          7.13. aptaria kartu su mokyklų vadovais, įstaigų ir mokyklų tarybomis atliktų patikrinimų išvadas ir pasiūlymus. 
          7.14. koordinuoja ,,Mokymosi visą gyvenimą, sporto ir jaunimo reikalų“ programos rengimo bei įgyvendinimo klausimus;
          7.15. vykdo Švietimo, sporto ir jaunimo reikalų skyriaus viešuosius pirkimus;
          7.16.  kuruoja meno saviveiklos kolektyvų rengimo Respublikinėms dainų šventėms, ,,Dainų dainelės“ konkursams ir moksleivių vasaros poilsio organizavimo klausimus;
          7.17.  įstatymų numatyta tvarka teikia informaciją visuomenei ir žiniasklaidai; 
          7.18. vykdo kitus su savivaldybės administracijos Švietimo ir sporto skyriaus funkcijomis susijusius nenuolatinio pobūdžio pavedimus, tam, kad būtų pasiekti įstaigos strateginiai tikslai.

V. ŠIAS PAREIGAS EINANČIO VALSTYBĖS TARNAUTOJO PAVALDUMAS
            
         8. Šias pareigas einantis valstybės tarnautojas tiesiogiai pavaldus savivaldybės administracijos direktoriui.
_______________________________________

